Ay jun winak chi yik Juan max txꞌoxaj ba bay tzꞌinan txꞌotxꞌ yuj yalon el bay eb anima tol yowalil chi na ba cꞌul eb yin is yobtakil,
yet watxꞌ chi jolaycꞌay is yobtakil eb tuꞌ yuj Dios,
cax chi yakꞌon bautizar ba eb.
Masanil eb anima yulak yet Judea,
cꞌal eb aj Jerusalén max bet abenok.
Chi xew yalon ajtek eb is yobtakil bay Dios,
cax chi akꞌlay bautizar eb yuj Juan yul aꞌ miman Jordán.
A Juan tuꞌ,
xil camello chembil ayoc pichilok,
axa is cꞌalil xin,
tzꞌum cꞌalilej.
A jun makan no tzacꞌ chi chiji,
a chi chiꞌ,
cax chi yuqꞌuen yichlak teal yalcab.
Cax chi yalon el xol anima axca tiꞌ:
Ay jun Cham tzakan jay wintak,
yelxacꞌal miman yelapnok wintak.
Yuj tu xan man in mojok wakꞌon serbil jabok,
caxcꞌal chin ay nojan satak in xuyon el txꞌanil xanab,
man in mojok.
Ayin tiꞌ,
wal yel chex wakꞌ bautizar yetok aej,
palta a jun chi wal tiꞌ,
aꞌ ok ex akꞌon bautizar yetok Cham Espíritu Santo,
ẍi Juan.
A yet jun tiempoal tuꞌ,
max el Jesús bay Nazaret yul yet Galilea,
yuj ul yakꞌlay bautizar yuj Juan bay aꞌ Jordán.
A wal yajtek yul aꞌ tuꞌ,
max yilon jakchaj satcan,
cax max ayol Cham Espíritu yiban axca junok paloma.
Max lajwi tu xin,
max ablay yal-lay aytek jay belan kꞌanej bay satcan,
axca tiꞌ:
Ach ton tiꞌ in Cꞌajol ach,
camcꞌulnebil ach wuj.
Caw chin tzaloj oc en,
ẍi.